InDesign kan eksportere dokumenter i pdf-format, og har ordliste for flere språk, noe XPress-brukere bare får ved å kjøpe den svært kostbare «Passport» versjonen. Quark-brukere får riktignok da et totalt oversatt program mens InDesign-brukere må forholde seg til engelske menyer og funksjoner. InDesign var også først med støtte for Unicode-dokumenter og håndterer også OpenType fonter. Andre fortrinn er den tette integrasjonen og likhetene mellom verktøypalettene i Illustrator og Photoshop.